open-index/open-wikipedia-markdown huggingface dataset:
ФК Легија Варшава

**ФК Легија Варшава** е полски фудбалски клуб од Варшава. Се натпреварува во Екстракласа, највисоко ниво на полските професионални фудбалски натпреварувања.

Основан е во 1916 во текот на воените операции во Првата светска војна, на Источниот фронт. Легија е еден од најуспешните полски фудбалски клубови во историјата, освојувајќи вкупно 10 првенства на полска, рекордни 16 титули во Купот на Полска и рекордни 4 во  Суперкупот на Полска.

## Историја

## Титули
 
* **[[Екстракласа|Полско првенство]]: (15)**
: 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021
: ** ''Вицешампиони'' (14) :** 1960, 1968, 1971, 1985, 1986, (1993,[2]) 1996, 1997, 2004, 2008, 2009, 2015, 2019, 2023

* **[[Фудбалски куп на Полска|Куп на Полска]]: (20)**
: 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018, 2023
: ** ''Вицешампиони'' (6) :** 1952, 1969, 1972, 1988, 1991, 2004
* **[[Суперкуп на Полска]]: (4)**
:  1989, 1994, 1997, 2008
: ** ''Вицешампиони'' (5) :**   1990, 1995, 2006, 2012, 2014
* **[[Лига куп на Полска (фудбал)|Лига куп на Полска]]: (1)**
: 2002.

## Тренер
*  Хенинг Берг (2013-2015)

## Надворешни врски

*Официјална страна  
*Легија Варшава 

## Наводи

Легија Варшава
Категорија:ФК Легија Варшава
Категорија:Спортот во Варшава
Елина Борн

**Елина Борн** (родена на 29 јуни 1994) е естонска пејачка која што ја претставувала Естонија на Евровизија 2015 заедно со Стиг Раста со песната *"Goodbye to Yesterday"*.  Борн претходно имала обид да ја претставува Естонија на Евровизија во 2013, со песната „Enough". Таа исто така го има освоено второто место во петтата сезона од *Eesti otsib superstaari*.

## Синглови
* "Enough" (2012)
* Miss Calculation (2013)
* Mystery (2014)
* Goodbye to Yesterday (2015) (заедно со Стиг Раста)

## Студиски албуми
* *Elina Born*

Категорија:Живи луѓе
Категорија:Родени 1994
Категорија:Естонски пејачки
Категорија:Родени во Летсе
Категорија:Родени во 1994 година
Категорија:Учесници на Евровизија
Павел Кочетков

**Павел Сергеевич Кочетков** (; р. ) — руски професионален друмски велосипедист, кој вози за UCI World Tour екипата .

На 5 март 2014 година ја скршил својата клучна коска откако нисколетечки хеликоптер го отфрлил од неговиот велосипед во текот на седмата етапа на Тур де Лангкави 2014. Бил вклучен во почетниот состав за Вуелта а Еспања 2015. Во јули 2018 година бил именуван во почетниот состав за Тур де Франс 2018.

## Достигнувања

;2007
: 1. Сиркуито Интернационале ди Канева
: 1. Етапа 4 Џиро деле Региони
: 2. Џиро Чиклистико дел Пинеролезе
: 3. Гран Премио Спортиви ди Поџана
;2008
: 1. Трофео Марко Рускони
: 3. Гран Премио Спортиви ди Поџана
: 3. Трофео Алчиде Дегаспери
: 3. Трофео Салваторе Моручи
: 4. Ла Кот Пикард
: 6. Трка околу Фландрија за млади
: 7. Трка Ломбардија
;2009
: 1. Трофео Алчиде Дегаспери
: 1. Фреча деи Вини
: 1. ГП Инда
: 2. Краен пласман Џиро дел Фриули Венеција Џулија
: 2. Копа дела Паче
: 6. Гара Чиклистика Милионарија
: 9. Краен пласман Џиро дела Вале д’Аоста
;2010
: 4. ГП Јужна Корушка
;2011
: 1. Етапа 1 Трка околу Бугарија
: 7. Краен пласман Тур де По де Савоја
::1. Етапа 1
: 9. Краен пласман Гран при Сочи
;2012
: 2. Краен пласман Чешка велосипедска трка
::1. Бодовен пласман
: 2. Меморијал Олег Дјаченко
: 3. Средноевропска трка Мишколц ГП
: 4. Краен пласман Тур ду Лоар ет Шер
: 7. Краен пласман Сиркут де Ардени
::1. Етапа 3 (TTT)
;2016 
: 1. 20п Национално друмско првенство
: 8. Краен пласман Трка околу Словенија

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 
* Профил на официјална страница на екипата 

Категорија:Родени во 1986 година
Категорија:Живи луѓе
Категорија:Руски велосипедисти
Категорија:Велосипедисти на Летните олимписки игри 2016
Категорија:Олимписки велосипедисти на Русија
Борис Сарафов и Македонска крвава свадба

Војдан Чернодрински соработувал со Македонскиот комитет од Софија, особено по формирањето на театарската дружина Скрб и утеха. Чернодрински позајмувал пари од касата на Врховниот комитет, за потребите на неговата група. Комитетот кон крајот на 19 и почетокот на 20 век, го засилил своето влијание меѓу македонската емиграција во Бугарија, а од друга страна некои од неговите членови и претседатели имале мошне интересни ставови во врска со примената на македoнскиот народен јазик во литературата и театарската дејност, ова особено се однесува на Борис Сарафов .
thumb|лево|200px|Војдан Чернодрински

Сарафов како претседател на Врховниот македонски комитет презел серија на активности за промоција на македонското револуционерно дело, оттука го покровителствувал Чернодрински и неговата Македонска крвава свадба, која требало да ја револуционизира македонската емиграција и да ја запознае пошироката јавност со состојбите во Македонија.

На 7 ноември (стар стил) 1900 година во салонот на Славјанска беседа била одржана праизведбата на Македонска крвава свадба. Изведувањето на пиесата минала во напната атмосфера. Стефан Каракостов истакнува дека: *Поради интервенција на туѓа влада кај министерот претседател [[Тодор Иванчев]], пиесета се забранува од власта, но претставата се одржува под силна заштита на вооружени четници* 

Софискиот градоначалник издал налог на коњичката стража да ја растури публиката, а артистите не можеле да влезат во салонот.

## Извори


Категорија:Борис Сарафов
Категорија:Војдан Чернодрински
Градина на исчезнатиот во акција

мини|Одборот на имиња
**Градина на исчезнати во акција** (на ) е спомен градина во Херцелска Гора во Ерусалим. Таа се наоѓа на гробиштата во Националниот војската и полицијата. Градината е посветена на Исчезнати во акција, кој погреб местото е познато од 1914 до денес, а исто така привремена споменикот на непознатиот војници планира да се пресели во Националниот Спомен сала кој ќе биде отворен во 2017 година во близина. Спомен вклучува имиња на еврејски и не-еврејски војници и офицери кои се служел во израелската армија и израелската полиција. основана во 1954 година кратко време по древната Еврејска пештера е откриена во близина на пример: Недостасува дел и стана градина на исчезнатите во 2004 година градината е меѓу кои и "празни гробови" со спомен-плоча со сите имиња на "Недостасува во акција "веднаш до споменикот на плоштад.

и привремени споменик на непозната војници, кој се планира да се пресели во Националниот Спомен сала, која е изградена на влезот на гробишта.

## Галерија

File:גן הנעדרים - מצבות 1.jpg|празен гроб
File:Garden of the Missing in Action IMG 1297.JPG|Спомен за Ели Коен
File:Garden of the Missing in Action - Ceremonial Plaza.jpg|меморијалниот плоштад
File:PikiWiki Israel 12292 dakar submarine memorial in mount herzl.jpg|ИНС Дакар спомен
File:Garden of the Missing in Action IMG 1300.JPG|вечен пламен
File:Memorial for the Kaf Gimel (23) Boat Seamen IMG 1330.JPG|23 морнарите брод спомен
File:Ancient burial cave at Mount Herzl military cemetery-1.JPG|Древната Еврејска пештерата-гробница од Втората Храмот


## Надворешни врски

* Official web site (in Hebrew) 
* Stamp commemorating the opening of the Garden of the Missing Soldiers  by the Israel Postal Company

Категорија:Херцелска Гора
Скршеница на коска

**Фрактура на коска** или скршеница на коска е медицинска состојба каде постои прекин во континуитетот на коската. Фрактурата може да биде резултат на дејството на јака сила или оптоварување врз коската, или резултат на дејството на мала сила доколку структурата на коската е ослабена од други медицински состојби како остеопороза, тумори, osteogenesis imperfecta (во овие случаи фрактурата се именува како патолошка фрактура).

## Знаци и симптоми
Болката е доминантен симптом. И покрај тоа што самото коскено ткиво не содржи ноцицептори, скршениците се болни заради неколку причини:

* Прекин во континуитетот на периостеумот со или без прекин на ендостеумот кои имаат ноцицептори.
* Отокот на околните меки ткива настанат од крварењето од оштетените периостални крвни садови прави болка поради притисок. 
* Мускулните спазми кои тежнеат да ги задржат фрагментите на место.

Деформитетот, принудната положба на делот од телото, патолошката подвижност и крцкањето на фрагментите при движење се исто така дел од клиничката слика.

Оштетувањето на околните нерви или крвни садови, ’рбтениот мозок и нервните корени (кај фрактури на ’рбет), черепната содржина  (кај фрактури на череп) можат да предизвикаат други специфични знаци и симптоми.

## Наводи

## Надворешни врски

Категорија:Повреди
Категорија:Акутна болка
Вакцинација

мини|Дете добива вакцина против детска парализа.
**Вакцинација** ии **цепење** претставува администрација на антигенски материјал  (Вакцина) со цел стимулирање на имуниот систем на личноста да развие адаптивен имунитет на патоген. Вакцините можат да го превенираат или ублажат морбидитетот од инфекција. Делотворноста на вакцините била темелно испитувана и потврдена; пример за тоа се, вакцината за грип,  ХПВ вакцината, и вакцина за овчји сипаници. Вакцинацијата е најефективен метод за превенција на инфективни болести ; глобалниот имунитет кој се постигнува благодарение на вакцините е одговорен за светска ерадикација на големи сипаници и намалување на инциденцата на болести како што се детска парализа, мали сипаници, и тетанус во поголем дел од светот. Светската здравствена организација (СЗО) известува дека до денес достапни се лиценцирани вакцини за превенција или помош при превенција и контрола на дваесет и пет  инфекции.

Активниот агенс на вакцините може да биде интактна но онеспособена (неинфективна) или атенуирана (со намалена инфективност) форма на причинувачкиот патоген,или пак прочистени компоненти на патогенот кои имаат голема имуногеничност (пример,  белковини на надворешна обвивка на вирусот). Токсоиди се произведуваат за имунизација против болести предизвикани од токсини, како што е случајот со модификација на тетаноспазмин токсин на тетанус при што се отстрануваат неговите токсични ефекти а се задржува имуногеничниот ефект.

Големи сипаници се првото заболување за кое се направени обиди за превенција со самоинокулација  и првото заболување за кое е произведена вакцина. Вакцината за големи сипаницибила создадена во 1796 од страна на британскиот доктор Едвард Џенер,иако најмалку шест други научници користеле слични принципи во годините пред нејзиното создавање. Луис Пастер продолжил да го развива концептот преку неговата  работа во полето на  микробиологија. Имунизацијата била наречена *вакцинација*поради тоа што првата вакцина била произведена со помош на  вирус кој ги афектирал кравите(). Големите сипаници биле инфективна и смртоносна болест која причинувала смрт кај 20–60% од инфицираните возрасни лица и над 80% кај инфицираните деца. Кога големите сипаници биле конечно ерадицирани во 1979, бројот на мртви од оваа болест достигнал околу 300–500 милиони луѓе во дваесеттиот век.

## Наводи


Категорија:Биотехнологија
Категорија:Превентивна медицина
Савка Манеска

**Савка Ѓорѓева Манеска** (, Владиловци - , Витолиште) —  македонска партизанка.

## Животопис
Манеска е родена во велешкото село Владиловци во 1926 година. На денот на нејзиното раѓање, починала нејзината мајка, а бидејќи нејзиниот татко бил на печалба во Романија, Савка заедно со нејзината 2 годишна сестра биле дадени на гледање кај нивниот дедо, односно таткото на нивната почината мајка, Ѓоре Американецот во Прилеп. 
Ѓоре Американецот како повратник од Соединетите Држави, имал голема куќа во Корзо Маало и сопствен ан, каде што Савка и нејзината сестра го поминале целото детство. За време на окупацијата, анот и куќата на Ѓоре Американецот биле целосно пренаменети за потребите на бугарските офицери во Прилеп, а Ѓоре со своето семејство биле принудени да се преселат во приземјето во куќата.
Савка како 15-16 годишно девојче била многу убава. Таа убавина била забележана од некој бугарски офицер кој честопати и се додворувал и и префрлал. Постојаните додворувања на бугарскиот офицер биле пресудни за таа да замине во партизани, на само 17 годишна возраст. Така Савка во ноември 1943 година со своите другарки Мара Темелкоска, Пара Пајмакоска, Ценка Прчипетлица, Нада Циривири и уште дваесеттина прилепчани се приклучува на батајонот „Мирче Ацев“ при II Македонскo-Косовска ударна Бригада во слободна Дебрца, како борец во третата чета под команда на Манчу Матак.
На 25 мај 1944 година II Ударна Бригада извршила напад на рудниците за момирок (лискун) кај месноста Лигураса во близина на Витолиште.
Рудниците биле добро обезбедени, со 60 Бугари, 10 Германци и 40 Балисти, а на височините имало 5 бункери со тешки митралези кои покривале голем бришан простор. 
За време на нападот, знаменосец бил Митко Цветаноски – Ганчо. Него го покосува рафал од митралез и тој загинал на самото место. Не сакајќи знамето да остане на земјата, Савка се втрчала да го подигне знамето, но набрзо ја покосил рафал во натколеницата при што и се откинала ногата. Таа во моментот се одвлечкала во грмушките каде и што им подлегнала на раните.  Не успевајќи да извојуваат победа над побројниот и подобро вооружен непријател партизаните се повлекуваат, оставајќи зад себе 13 загинати борци. По неколку денови, нејзиниот дедо дознал дека неговата внука најверојатно е загината на планината Лигураса, во борбите кај рудниците. Тој уште истиот ден тргнал за Мариово и по долга потрага ја нашол својата внука, во коријата под три високи даба, меѓу кои течело поточе. Савка била со поткината нога и со главата во поточето. Телото на Савка Манеска е пренесено во Прилеп каде што е погребано во семејната гробница на старите градски гробишта.
Во нејзина чест, една улица во Прилеп го носи нејзиното име.

## Наводи

Категорија:Македонски партизани
Категорија:Учесници во НОБ
Категорија:Луѓе од Владиловци
Фудбалски куп на Италија 2014-2015

**[[Фудбалски куп на Италија|Фудбалскиот куп на Италија за сезоната 2014-2015]]**, познат и како **ТИМ куп** поради спонзорството, било 68-мото издание на националниот фудбалски куп во Италија. Наполи била екипата што ја бранела титулата, откако ја победиле Фјорентина во финалето претходната сезона со 3-1, но не успеале да го одбранат насловот кога биле елиминирани во полуфиналето од Лацио. Титулата ја освоил Јувентус кој го победил токму Лацио во финалето со 2-1 по продолженија.

## Клубови кој учествувале

#### Серија А (20 клуба)

#### Серија Б (22 клуба)

#### Лега Про (27 клуба)

#### Серија Д (9 клуба)

## Формат и носители
Клубовите влегуваат во натпреварувањето во различни фази, по следниов распоред:
* **Прва фаза** (се игра еден натпревар)
** Прв круг: 36 екипи од Лега Про и Серија Д го започнуваат турнирот
** Втор круг: 18-те победници од претходниот круг се споени со 22 клуба од Серија Б
** Трет круг: 20-те победници од вториот круг се среќаваат со 12 клуба од Серија А кој во претходната сезона завршиле под 9. место
** Четврт круг: 16 клуба го ја минале претходната рунда се среќаваат едни против други
* **Втора фаза**
** Осминафинале (еден натпревар): 8-те победници од четвртиот круг одат (секој од нив) на 8-те клуба носители од Серија А кој завршиле во претходната сезона на позициите од 1-8 место
** Четврт-финале (еден натпревар)
** Полуфинале (два натпревари)
* **Финале** (еден натпревар) се игра на Стадионот Олимпико во Рим

## Прва фаза
### Прво коло
Натпреварите од првото коло се одиграле на 10 август 2014.

|}

### Второ коло
Натпреварите од второто коло се одиграле на 16 и 17 август 2014.

|}

### Трето коло
Натпреварите од третото коло се одиграле на 21, 22, 23 и 24 август 2014.

|}

### Четврто коло
Натпреварите од четвртото коло се одиграле на 2, 3 и 4 декември 2014.

|}

## Завршна фаза
### Осминафинале
Осминафиналните натпревари се одиграле на 13, 14, 15, 20, 21 и 22 јануари 2015.

|}

**Детален преглед на натпреварите**

### Четврт-финале
Натпреварите се одиграле на 27 и 28 јануари, и 3 и 4 февруари 2015.

|}

**Детален преглед на натпреварите**

### Полуфинале
Натпреварите се одиграле на 4, 5 март (први натпревари), и 7 и 8 април 2015 (реваншите).

|}

**Детален преглед на натпреварите**
#### Први натпревари

#### Втори натпревари

### Финале

## Екипа победник

**[[ФК Јувентус|Јувентус]]****10. титула**

Со освојувањето на титулата, Јувентус станал првата екипа во Италија која освоила 10 титули во Купот на Италија, а со тоа и првата екипа која освоила сребрена ѕвездичка (20px).

## Најдобри стрелци

## Наводи

## Надворешни врски
* Официјална страница на Фудбалскиот куп на Италија
* Regolamento Coppa Italia - ''(C.U. Lega Serie A nr.247 del 4 јуни 2012)''

2014-2015
2015
2015
Студентски збор

**Студентски збор** — македонска издавачка куќа со седиште во Скопје.

## Историја

## Менаџмент и организација

## Издавачка дејност
* Блаже Тренески, *[[Стојна ситноода]]* (1981)
* Љупчо Трпески, *[[Влијанието на парите и кредитите врз стопанските движења|Влијанието на парите и кредитите врз стопанските движења – теориска и емпириска анализа]]* (1983)
* Славка Манева, *[[Ѕвездени перничиња]]* (1998)

## Наводи

Категорија:Македонски издавачки куќи
Полуден град (филм)

**Полуден град** (англиски: *Mad City*) е американски филм од 1997 година, во режија на Коста Гаврас. Главните улоги ги играат: Дастин Хофман и Џон Траволта.

## Содржина
Сем Бејли (го игра Траволта), кој работи како чувар на природонаучниот музеј, разочаран поради добиениот отказ од работата, се решава на очаен потег: зема во заложништво група ученици кои го посетиле музејот. Новинарот Мак Бракет (го игра Хофман) случајно се наоѓа во музејот, кога се случува инцидентот, кој набрзо станува главна вест на медиумите ширум земјата. Притоа, за медиумите, важна е самата случка, а никој не е заинтересиран за причините кои довеле до него. 

## Наводи

Категорија: Американски филмови
Категорија: Филмови на англиски јазик
Категорија: Филмови на Коста Гаврас
Категорија: Филмови со Дастин Хофман
Категорија: Филмови со Џон Траволта
Категорија:Филмови од 1997 година
Убиец на коњ

**„Убиец на коњ“** (англиски: *Welcome to Hard Times/Killer on a Horse*) е американски филм од 1967 година, во режија на Барт Кенеди. Сценариото е дело на Барт Кенеди и Е. Л. Докторов. Главните улоги во филмот ги играат: Хенри Фонда, Џенис Рул и Кинан Вин. Филмот, кој трае 103 минути, е работен според романот на современиот американски писател, Е. Л. Докторов.

## Содржина
Во филмот се раскажува за животот во градот Хард тајмс, во кој плашливиот градоначалник Вил Блу не ги заштитува граѓаните од постојаните грабежи на суровиот криминалец, познат како Човекот од Боди, кој го избегнува законот и го запалува градот, така што жителите мора да се одлучат: да го напуштат градот или да го изградат одново. 

## Наводи

Категорија:Филмови од 1967 година
Категорија:Филмови на англиски јазик
Категорија:Филмови засновани на романи
Категорија:Американски филмови
Категорија:Филмови на Барт Кенеди
Категорија:Филмови со Хенри Фонда
Категорија:Филмови со Џенис Рул
Категорија:Филмови со Кинан Вин
Категорија:Вестерни
Теорија на заговор (филм)

**Теорија на заговор** (англиски: *Conspiracy Theory*) е американски филм од 1997 година, во режија на Ричард Донер. Главните улоги ги играат: Мел Гибсон, Џулија Робертс, Патрик Стјуарт итн. 

## Содржина
Џери Флечер (го игра Гибсон) е вљубен во една жена (ја игра Робертс) која на ја набљудува од далеку, а која работи како државен службеник. Тој пак е голем критичар на државата и е опседнат со идејата дека на сите страни се случуваат разни тајни заговори. Меѓутоа, една од замислените приказни започнува да му се случува во стварноста. Непознати опасни луѓе сакаат да го убијат, а бегајќи од нив, тој верува само во жената која ја сака, а таа не го знае тоа. 

## Наводи

Категорија: Американски филмови
Категорија: Филмови на англиски јазик
Категорија: Филмови на Ричард Донер
Категорија: Филмови со Мел Гибсон
Категорија: Филмови со Џулија Робертс
Категорија:Филмови од 1997 година
Преведувач (филм)

**Преведувач** (англиски: *The Interpreter*) е американски филм од 2005 година, во режија на Сидни Полак. Главните улоги ги играат: Никол Кидман и Шон Пен.

## Содржина
Силвија Брум (ја игра Кидман) е африкански емигрант, вработена како преведувач во Обединетите нации. Еден од јазиците кои ги зборува е Ку, дијалект што се зборува во нејзината татковина Матобу. Еден ден, при вообичаена рутинска проверка на посетителите, Силвија ќе наслушне човек кој зборува на дијалектот Ку и кој изговара нешто („Учителот нема да излезе жив од собава“) што може да се протолкува како закана со смрт за еден африкански претседател. Таа ја пријавува заканата и со тоа самата станува мета на убијците, така што ѝ е одреден федералниот агент Тоби Келер да ја заштитува. Меѓутоа, воден од своето искуство на интриги и заговори, Тоби започнува да се сомнева во секого, вклучувајќи ја и Силвија.  

## Наводи

Категорија: Американски филмови
Категорија: Филмови на англиски јазик
Категорија: Филмови на Сидни Полак
Категорија: Филмови со Никол Кидман
Категорија: Филмови со Шон Пен
Категорија:Филмови од 2005 година
Рејчел се мажи

**Рејчел се мажи** (англиски: *Rachel Getting Married*) е американски филм од 2008 година, во режија на Џонатан Дем. Главните улоги ги играат: Ен Хатавеј и Розмари Девит.

## Содржина
Ким (ја игра Хатавеј) поминала девет месеци на рехабилитација од зависност од дрога. Нејзината сестра Рејчел (ја игра Девит) треба да се мажи и Ким заминува во домот на нејзиното семејство каде треба да се одржи свадбата. Набрзо, таму сите започнуваат да ја набљудуваат или озборуваат, знаејќи за нејзината состојба. Исто така, Рејчел и татко ѝ постојано се грижат за неа, но не знаат дека со тоа само вршат притисок врз неа. 

## Наводи

Категорија: Американски филмови
Категорија: Филмови на англиски јазик
Категорија: Филмови на Џонатан Дем
Категорија: Филмови со Ен Хатавеј
Категорија:Филмови од 2008 година
Лажи ме

***Лажи ме*** е американска телевизиска серија од жанрот криминалистичка драма. Првобитно е емитувана на мрежата Фокс од 21 јануари 2009 до 31 јануари 2011 година. Во серијата, д-р Кал Лајтман (Тим Рот) и неговите колеги во Лајтман груп се ангажирани од трети лица (најчесто од локални или федерални законски тела), и учествуваат во истрагата, откривајќи ја вистината со помош на применета психологија: толкувајќи ги најситните изрази на лицето и телото.

## Наводи

## Надворешни врски

Категорија:Американски телевизиски серии
Блерим Дестани

**Блерим Дестани** е роден на 12 април 1982 година во Столберг, Ахен, Германија, и е глумец.
## Животопис
Неговото детство го помина во Тетово, Македонија. Неговата фамилија има албанско потекло. Блерим живее и работи во Германија и Макединија веќе 10 години. Страста за глумата Блерим ја открива како многу мал. На негови 14 години доби својата прва улога на албанската телевизија “Atje ku nuk lind dielli” (Онаму каде што сонцето не изгрева). Ова време почнува да учи за глума во Анлија. Во 2004 година Блерим добива понуда за главна улога во филмот “Metropolet” (Метрополи) во режија од Сунај Речај. Блерим играл и многу главни улоги, но неговата желба не беше да остане само глумец, работел и како асистент во филмот “Uji i Madh” (Големата вода) во режија на Иво Трајков во 2004 година, филм кој се прослави во многу фестивали на кои доби многу награди. Актуелно се занимава со јазици, а во слободно време се занимава со бокс и фудбал, додека киното и патувањето се меѓу другите интереси.

## Филмографија

*Каде се крева сонцето (1996)
*метрополата (2005) ....Бени
*Жед за Косово (2006)...војник
*Time of the Comet - Време на Комета (2007)...Shestan
*Separation city  (2009)  .... Conductor 
*Ved verdens ende - Крај на светот (2009) *(наскоро)* .... Rudy Huber 
*Get Low -  (2009) *(зафршено)* .... Gary
*Dossier K. (2010) (зафршено) .... Назим Тахир-Nieusbland
*Wanderhure (2009) (зафршено) .... Гисо

## Наводи
*[  Blerim Destani: Gjithçka për Hollivudin, artikull i datës [20 Gusht|20 gusht] 2006] .
*Gazeta Shqiptare, 4 tetor 2006. “Invalidët e luftës janë memecët e dhimbjes”

## Надворешна врска

Категорија:Албански глумци
Категорија:Живи луѓе
Категорија:Родени во 1981 година
Црвенорак тамарин

**Црвенорак тамарин**, наречен и **златнорак тамарин** или **црвенодланкест тамарин** () — примат од семејството на канџестите мајмуни (*Callitrichidae*) наречен црвенкасто-портокаловата крзно на стапалата и шепите. Потекнува од шумовитите предели северно од Амазон во Бразил, Гвајана, Француска Гвајана, Суринам и можеби Венецуела. Јужно од Амазон живеат тамарини кои немаат екстремитети во поинаква боја, и за кои се сметало дека припаѓаат на овој вид, но подоцна е утврдено дека се работи за видот црн тамарин.

Примероци од ова животно може да се видат во Зоолошката градина во Скопје.

## Физички особености
Ова животно е долго 20,5-28&nbsp;см без опашката, а 31-44&nbsp;см со неа. Тежи 400-550&nbsp;г. Живее околу 10 години во дивина и 16 во заробеништво.

## Поведение и размножување
Живее во групи од 4 до 15 единки кои меѓусебно соработуваат дотолку што во рамките на групата нема конкуренција, дури ни меѓу мажјаците. Кога ќе дојде сезоната, во групата се пари само една женка, а другите го потиснуваат инстинктот. Бременоста трае 140–170 дена и се раѓаат обично по две младенчиња. За мајмунчињата претежно се грижи таткото, и ги дава на мајката само на цицање, но во негата помага целата група. Најголем приоритет на групата е безбедноста, и кога една единка е во неволја, цела група доаѓа на припомош. Црвеноракиот тамарин е територијално животно и знае да биде агресивен, со остри очници и канџи на сите прсти освен на палците на нозете.

Имаат исклучителни искачувачки способности и највеќе време проведуваат на ползавците и гранките на дрвјата. Се одликуваат со голема брзина и подвижност, како и способност за скокање на земја од високо (до 18&nbsp;м) без да се повредат. Се хранат со плодови, цветови, инсекти, жаби, пајаци, гуштери и нектар. Природни непријатели им се малите мачки, грабливите птици и змиите.

## Територија
Територијата на црвеноракиот тамарин се шири за сметка на онаа на двобојниот тамарин, истиснувајќи го по пат на меѓувидова конкуренција.

## Наводи

## Надворешни врски

* 

Категорија:Канџести мајмуни
Категорија:Цицачи на Јужна Америка
Категорија:Таксони опишани од Карл Линеј
Кинеска мекооклопна желка

**Кинеска мекооклопна желка** (*Pelodiscus sinensis*) — вид на желка, првпат опишана од страна на Аренд Фридрих Август Виган во 1835 година (како *Trionyx sinensis*). Видот исто така се среќава под називот „азиска мекооклопна желка“. Постои подвид наречен *japonicus*, којшто понекогаш погрешно се наведува како *Pelodiscus japonica*.

## Опис
мини|лево|Карта на којашто е прикажана распространетота на ''Pelodiscus sinensis'' на северозапад. 
Черупката на кинеската мекооклопна желка може да достигне должина од 30 см. Желката има опнести нозе за пливање. Наречена е „мекооклопна“ поради тоа што на черупката ѝ недостасуваат роглести плочки. Черупката е кожеста и свитлива, особено на страните.  Под средишниот дел на черупката се наоѓа слој од тврда коска, како и кај другите желки, но истиот недостига на надворешните рабови. Светлиот и флексибилен оклоп на овие желки им овозможува да се движат лесно во вода или по матните езерски дна.

Бојата на черупката на овие желки е маслинеста зелена и може да има темни дамки. Пластронот е со портокалово-црвена боја и исто така мже да содржи темни дамки. Екстремитетите и главата странично се маслинесто зелени, при што предните нозе се посветли, а задните се портокалово-црвени оздола. На глвата на желката има темни дамки и темни линии коишто произлегуваат од очите. Вратот е исшаран иможе даима мали, темни линии на усните.

## Наводи
КУД Српски вез

мини|Лого

**КУД Српски вез** е Културно-уметничко друштво формирано на 25 септември 2013 година во Куманово, на иницијатива на Српската заедница во Македонија со цел да се негува и сочува културниот идентитет на Србите кои живеат во Република Македонија, да се зачуваат традиционалните игри и песни и пренесе српската култура на младата популација во државата и пошироко. 

## Историја

За прв претседател на Друштвото е избран Горан Стојковиќ. Неговиот ентузијазам и целосна посветеност видно придонесе за афирмација и успешна работа на овој фолклорен ансамбл.  
Актуелен претседател на КУД Српски вез е Далибор Китановиќ, а уметнички директор е Горан Зафировиќ.

## Активности
350п|десно|Настап во Босилеград

Друштвото е сочинето од играорна и вокална секција и оркестар.

Во март 2015 година формиран е и огранок на друштвото во општина Старо Нагоричане.

## Настапи
* Настап по повод прославата на Националниот празник на Србите во Македонија, Свети Сава, 2014 година
* Настап на хуманитарен концерт за помош на поплавените во Србија и БиХ
* Учество на Ѓурѓовденски свечености во Старо Нагоричане
* Учество на Меѓународен фестивал во Власина, Република Србија, јули 2014
* Учество на Меѓународен фестивал во Босилеград, Република Србија, јули 2014
* Настап по повод прославата на Националниот празник на Србите во Македонија, Свети Сава, 2015 година
* Учество на Меѓународен фестивал во Зајечар, Република Србија, 2015
* Учество на Меѓународен фестивал во Нови Сад, Република Србија, 2015
* Учество на Меѓународен фестивал во Долно Лисиче, Скопје, Република Македонија, 2015

## Надворешни врски

* Ново културно-уметничко друштво
* Настап во Нови Сад
* Видео од годишниот концерт
* Годишен концерт
* Огранок во Старо Нагоричане

Категорија:Културно-уметнички друштва во Македонија
Категорија:Македонска народна музика
Категорија:Српска народна музика
Категорија:Појавено во 2013 година во Македонија
ATC код L03

## L03A [[Имуностимуланс]]и

### L03AA [[Колонија стимулирачки фактор]]и
:L03AA02 Филграстим
:L03AA03 Молграмостим
:L03AA09 Сарграмостим
:L03AA10 Ленограстим
:L03AA12 Анцестим
:L03AA13 Пегфилграстим
:L03AA14 Липегфилграстим
:L03AA15 Балуграстим
:QL03AA90 Пегбовиграстим

### L03AB [[Интерферон]]и
:L03AB01 Интерферон алфа природен
:L03AB02 Интерферон бета природен
:L03AB03 Интерферон гама
:L03AB04 Интерферон алфа-2a
:L03AB05 Интерферон алфа-2b
:L03AB06 Интерферон алфа-n1
:L03AB07 Интерферон бета-1a
:L03AB08 Интерферон бета-1b
:L03AB09 Интерферон алфакон-1
:L03AB10 Пегинтерферон алфа-2b
:L03AB11 Пегинтерферон алфа-2a
:L03AB12 Албинтерферон алфа-2b
:L03AB13 Пегинтерферон бета-1a
:L03AB14 Цепегинтерферон алфа-2b
:L03AB60 Пегинтерферон алфа-2b, комбинации
:L03AB61 Пегинтерферон алфа-2a, комбинации
:QL03AB90 Интерферон омега, мачкино потекло

### L03AC [[Интерлеукин]]и
:L03AC01 Алдезлеукин
:L03AC02 Опрелвекин

### L03AX Други имуностимуланси
:L03AX01 Лентинан
:L03AX02 Рохинимекс
:L03AX03 БСЖ вакцина
:L03AX04 Пегадемаза
:L03AX05 Пидотимод
:L03AX07 Поли I:C
:L03AX08 Поли ICLC
:L03AX09 Тимопентин
:L03AX10 Имуноцианин
:L03AX11 Тасонермин
:L03AX12 Меланома вакцина
:L03AX13 Глатирамер ацетат
:L03AX14 Хистамин дихидрохлорид
:L03AX15 Мифамуртид
:L03AX16 Плериксафор
:L03AX17 Сипулеуцел-T
:L03AX18 Криданимод
:L03AX19 Дасипротимут-T
:L03AX21 Елапегадемаза
:QL03AX90 Мачешки интерлеукин-2 рекомбинантен вирус на канарински сипаници

## Наводи

L03
Харлемска ренесанса

мини|Три жени од Харлем, околу. 1925 година
**Харлемската ренесанса** е движење кое траело од 1918 година до средината на 1930-тите. Харлемската ренесанса е името дадено на културната, општествената и уметничката експлозија што се случи во Харлем, и се смета за преродбата на Афроамериканската уметност.

## Наводи

## Поврзано
*Зора Нил Харстон

Категорија:Книжевни правци
Категорија:Историја на САД (1918–1945)
Зора Нил Харстон

**Зора Нил Харстон** (7 јануари 1891 - 28 јануари 1960) била американски фолклорист, антрополог и автор. Од четиритте романи и повеќе од 50 објавени раскази, драми и есеи, таа е најдобро позната по нејзиниот роман *Нивните очи го гледаа Бога*, објавен во 1937.

## Наводи

## Поврзано
*Харлемска ренесанса

Категорија:Американски антрополози
Категорија:Американски романописци
Категорија:Родени во 1891 година
Категорија:Починати во 1960 година
ATC код L04

## L04A Имуносупресанти

### L04AA Селективни имуносупресанти
:L04AA02 Муромонаб-CD3
:L04AA03 Антилимфоцитен имуноглобулин (коњ)
:L04AA04 Антилимфоцитен имуноглобулин (зајак)
:L04AA06 Микофенолна киселина
:L04AA10 Сиролимус
:L04AA13 Лефлуномид
:L04AA15 Алефацепт
:L04AA18 Еверолимус
:L04AA19 Гусперимус
:L04AA21 Ефализумаб
:L04AA22 Абетимус
:L04AA23 Натализумаб
:L04AA24 Абатацепт
:L04AA25 Екулизумаб
:L04AA26 Белимумаб
:L04AA27 Финголимод
:L04AA28 Белатацепт
:L04AA29 Тофацитиниб
:L04AA31 Терифлуномид
:L04AA32 Апремиласт
:L04AA33 Ведолизумаб
:L04AA34 Алемтузумаб
:L04AA35 Бегеломаб
:L04AA36 Окрелизумаб
:L04AA37 Барицитиниб
:L04AA38 Озанимод
:L04AA39 Емапалумаб
:L04AA40 Кладрибин
:L04AA41 Имлифидаза
:L04AA42 Сипонимод
:L04AA43 Равулизумаб
:L04AA44 Упадацитиниб
:L04AA45 Филготиниб
:L04AA46 Итацитиниб
:L04AA47 Инебилизумаб

### L04AB [[Туморски некротизирачки фактор алфа]] (TNF-α) [[TNF инхибитор|инхибитори]]
:L04AB01 Етанерцепт
:L04AB02 Инфликсимаб
:L04AB03 Афелимомаб
:L04AB04 Адалимумаб
:L04AB05 Цертолизумаб пегол
:L04AB06 Голимумаб
:L04AB07 Опинерцепт

### L04AC [[Интерлеукин]]ски инхибитори
:L04AC01 Даклизумаб
:L04AC02 Базиликсимаб
:L04AC03 Анакинра
:L04AC04 Рилонацепт
:L04AC05 Устекинумаб
:L04AC07 Тоцилизумаб
:L04AC08 Канакинумаб
:L04AC09 Бриакинумаб
:L04AC10 Секукинумаб
:L04AC11 Силтуксимаб
:L04AC12 Бродалумаб
:L04AC13 Иксекизумаб
:L04AC14 Сарилумаб
:L04AC15 Сирукумаб
:L04AC16 Гузелкумаб
:L04AC17 Тилдракизумаб
:L04AC18 Ризанкизумаб
:L04AC19 Сатрализумаб

### L04AD [[Калциневрин]]ски инхибитори
:L04AD01 Циклоспорин
:L04AD02 Такролимус
:L04AD03 Воклоспорин

### L04AX Други имуносупресанти
:L04AX01 Азатиоприн
:L04AX02 Талидомид
:L04AX03 Метотрексат
:L04AX04 Леналидомид
:L04AX05 Пирфенидон
:L04AX06 Помалидомид
:L04AX07 Диметил фумарат
:L04AX08 Дарвадстроцел

## Наводи

L04
Михајло Свидерски

**Михајло Свидерски** (1991, Битола) — македонски писател.

## Животопис
Свидерски е роден во 1991 година во Битола. Средното образование го завршил во Охајо, САД. Дипломирал и магистрирал на Универзитетот „Св. Кирил Методиј “ во Скопје.

## Творештво
За време на средношколските денови во САД, Свидерски се вклучил во американските младински поетски кругови за што бил и наградуван. Во 2008 година ја обавил збирката песни „Жетва на душата“. Во 2011 година, Свидерски бил застапен во антологијата на современата македонска поезија „Гласови“ (Φωνές), објавена на грчки јазик. Во 2012 година излегла неговата втора поетска збирка „Низ сонот од магли и дождови“, која во 2013 година била објавена во Плевен, Бугарија. Во 2014 година, Свидерски го објавил првото прозно дело, кусиот роман „Бело и црвено“ за кој ја добил наградата „Новите!“, а романот бил објавен од издавачката куќа „Темплум“. 

Учествувал на повеќе поетски фестивали застапен е во домашни и странски книжевни списанија, антологии и зборници. Поезијата на Свидерски е застапена во повеќе литературни списанија во Македонија и во странство. Неговите песни се преведени на англиски, бугарски, руски, грчки, српски, албански и унгарски јазик.

Член е на ДПМ.

## Објавени дела
Проза:
*Бело и црвено (2014) Темплум
*Последните денови на Ханс (2019) Или-или
*Синовите на Адам (2022) Издавачка куќа Восток
*Арагон (2025) Антолог

Стихозбирки:

*Жетва на душата (2008) 
*Ѕвезди што спијат (2017) 
*Граници (2020)

## Награди и признанија
Свидерски е добитник на следниве награди и признанија:

Во 2014 година, Свидерски го објавил првото прозно дело, кусиот роман „Бело и црвено“ за кој ја добил наградата „Новите!“, а романот бил објавен од издавачката куќа „Темплум“.

Во 2019 година во издание на Или-Или го издал романот „Последните денови на Ханс“. Романот влегол во најтесен избор за наградата „Роман на годината“ за 2019 година, и бил номиниран за Наградата за литература на Европската Унија (EUPL) за 2020 година.

Во 2020 година за поетската збирка „Граници“ во издание на издавачката куќа Восток, ја добил наградата „Антев златник“ на меѓународната манифестација „Антево слово“ во чест на поетот Анте Поповски.

Во 2022 година во издание на Восток, го издал романот „Синовите на Адам“. Романот бил награден со наградата „Книжевен круг“ за најдобро прозно остварување.

## Наводи

Категорија:Македонски писатели
Категорија:Луѓе од Битола
Категорија:Родени во 1991 година
Категорија:Добитници на наградата „Антев златник“
Категорија:Членови на ДПМ
Uriah Heep

**Јураја хип** (англиски: *Uriah Heep*) е една од „големите четири“ британски хард-рок групи заедно со Led Zeppelin, Black Sabbath и Deep Purple, создадена во 1967 година како поп-рок група „The Stalkers“ од Мик Бокс и Дејвид Бајрон. Името е променат до Uriah Heep околу февруари 1970 година. Сега, Мик Бокс е единствен оригинален член на групата.

Категорија:Музички групи основани во 1969 година
Еди Ведер

**Еди Ведер** (роден како *Едвард Луис Северсон* на ) — американски музичар, пејач и текстописец, најпознат по тоа што е главниот вокал и еден од трите гитаристи на алтернативниот рок бенд Pearl Jam. Познат по својот карактеристичен и моќен вокал, Ведер е рангиран како седми на списокот на „Најдобри водечки пејачи на сите времиња“, составена од *[[Ролинг Стоун]]*.. Во текот на својата кариера пред Pearl Jam, Ведер бил член на Temple of the Dog.

Во 2007 година го издал својот прв соло албум како саундтрак за филмот *Into the Wild* (2007). Неговиот втор албум Ukulele Songs бил објавен во 2011 година.

Еди Ведер бил примен во Салата на славата на рокенролот на 7 април 2017 година.

## Наводи

Категорија:Живи луѓе
Категорија:Американски феминистки
Категорија:Американски социјалисти
Категорија:Гранџ музичари
Категорија:Temple of the Dog
Категорија:Pearl Jam
Новите! (награда)

**Новите!** — македонска литературна награда што ја доделува издавачката куќа „Темплум“ од Скопје. Вообичаено, наградата се доделува со финансиска поддршка од Комерцијална банка - Скопје.
## Добитници на наградата
Добитници на наградата „Новите!“ се:
* Дозгулпмус, *[[Тритонус]]* (2008) 
* Ненад Јолдески Wezdensky, *[[Штамата на Енхалон (Мемоари)]]* (2009)
* Иван Шопов, *[[Азбука и залутани записи]]* (2010)
* Хигсов Бозон, *[[Педерски Катахрезис]]* (2011)
* Дејан Мирчески, *[[Кристалните јами на пропаста]]* (2012)
* Драган Георгиевски, *[[Метаморфузија]]* (2013)
* Михајло Свидерски, *[[Бело и црвено]]* (2014)
* Сања Михајловиќ-Костадиновска, *517* (2015)
* Ѕвездан Георгиевски, *[[Недела дена во животот и смртта на Гроздан]]* (2016)
* Гето Руди, *[[Можеше да биде и реми]]* (2017)
* Андреј Ал-Асади, *[[Друго минато]]* (2018)
* Игор Лозаноски, *[[Исповед на еден телевизор]]* (2020)
* Марија Ангеловска, *[[Глава што лебди]]* (2021)

## Наводи

Категорија:Награди:Книжевност:Македонија
Српска заедница во Македонија

**Српска заедница во Македонија** — здружение на граѓани во Македонија, регистрирано во 1991 година во Скопје. Целта на ова здружение е зачувување на идентитетот, културата и јазикот на Србите во Македонија и одбележување на значајни датуми од историјата на Србите.

## Историјат
Српската заедница во Македонија е формирана на основачкото собрание на 18 јуни 1991 година во Куманово, а е регистрирана на 26 јуни 1991 година во Скопје. Српската заедница во Македонија ја сочинуваат пет региони: Скопскиот, Кумановскиот, Тетовскиот, Пробиштипскиот и Валандовско-Гевгелискиот.

## Активности

* културно-образовен проект „Даница“ за зачувување на српскиот јазик, кој се реализира од 2010 година преку работилници во Скопје, Куманово, Тетово, Битола и Кучевиште. Проектот се реализира по пат на работилници (српски јазик, странски јазик, драмска, креативност, фолклор, музичка, историска, етнолошка и др.) Во рамките на проектот Даница се реализираат и летни школи за изучување на српски јазик.
* Свети Сава 27 јануари — национален празник на Србите во Македонија (се одбележува со централна Светосавска академија во Скопје и прослава на школска слава во ОУ „Светозар Марковиќ“ - Старо Нагоричане и ОУ „Кирил и Методиј“ - Кучевиште.
* Валандовска битка — парастос на Велики Петок, спомен костурница во Удово
* Видовдан 28 јуни — (централна Академија во Скопје, спортски и културни настани во Куманово-традиционален турнир во мал фудбал, Тетово, Скопје)
* Пробој на Солунски фронт
* 24 март — палење на свеќи за помен на загинатите при НАТО бомбардирањето на Србија 1999 година
* одбележување на Бадник со кршење на лепче 6 јануари, прослава на Стара нова година 13 јануари
* во рамките на активностите на СЗМ се одржуваат и промоции на книги, одбележување на значајни јубилеи (100 години од битката на Зебрњак, 100 години од почетокот на Првата светска војна)
* 6 април — положување на цвеќе пред споменикот на загинатите авијатичари при бомбардирање на Југославија од страна на фашистите и почетокот на Втората светска војна


Danica1.jpg|Летна школа на Српската заедница во Македонија проект Даница
Danica2.jpg|Летна школа на Српската заедница во Македонија во манастирот Прохор Пчински
Споменик на загинатите авијатичари во Куманово.jpg|положување на цвеќе пред споменикот на загинатите авијатичари
ZEBRNJAK.jpg|Плакат за прослава на 100 години од битката на Зебарник кај Куманово
BADNJI DAN.jpg|Кршење лепче за Бадник во Српска заедница во Куманово
Udovo.jpg|Парастос на Удово кај Валандово
Vidovdanski turnir.jpg|Традиционален Видовденски турнир во мал фудбал-Куманово


## Поврзано
*КУД Српски вез

## Наводи

## Надворешни врски
* официјална страница
*
Ликија

мини|десно|350п|Историски региони на Анадолија
**Ликија** е геополитички регион во Анадолија, на јужното крајбрежје на Турција.

Античките извори споменуваат околу 70 населби во Ликија. Најголеми градови биле: Ксантос, Патара, Мир и др.

## Историја
Ликија била освоена од страна на Александар III Македонски во 334-333 година п.н.е.

Категорија:Ликија
Гликсбург (Балтичко Море)

**Гликсбург** (; ; ) — мал град во округот Шлезвиг-Фленсбург, во сојузната покраина Шлезвиг-Холштајн, Германија. Градот се наоѓа на полуостровот Ангелн, на самиот Фленсбуршки Фјорд, во близина на градот Фленсбург. Претставува најсеверен град на Германија.

## Географија

мини|лево|Воздушна слика на градот Гликсбург (Балтичко Море) на Фленсбуршкиот Фјорд со водениот замок (сликано во 2012 г.)

Се наоѓа на јужната страна на Фленсбуршкиот Фјорд, теснец во Балтичкото Море, околу 10 километри североисточно од Фленсбург.

Гликсбург е дом на основа на Германската морнарица.

### Градски единици

Гликсбург се состои од градот Гликсбург со неговите градски делови Зандвиг, како и Бремсберг и Улштрупфелд. Со цел проширување на градот, местото Ридехек влегло во рамките на градот. Покрај овие, постојат и селата Мајервик, Шаузенде, Холнис, Бокхолм и Искирзанд.

Градот Гликсбург од шеесеттите години инвестирал во Штатаусбау-Ост, каде настанала градската четврт Бремсберг. Денес, живеат околу 1.000 жители во населбата.

## Историја

Градот бил првично седиште на семејството Шлезвиг-Холштајн-Зондербург-Гликсбург (или само Гликсбург), од 1863 година кралското семејство на Данска и од 1905 година на Норвешка. Дел на семејството на поранешното кралско семејство на Грција, која го вклучува принцот Филип, војвода од Единбург. Негови наследници, вклучувајќи го денешниот крал Чарлс III и Вилијам, Принцот од Велс, се членови на Виндзорската династија, но генеалошки се членови на дел од Гликсбуршката династија.

## Меѓународни односи

### Збратимени градови

Гликсбург е збратимен со следниве градови:

*  Ерескебинг, Данска (од 1970 г.)
*  Герен (Риген), Германија (од 1990 г.)

## Наводи

## Надворешни врски

* 
* Официјална страница 

Категорија:Приморски одморалишта во Германија
Категорија:Шлезвиг-Фленсбург
Алеш Мертељ

**Алеш Мертељ** (роден во Крањ на 22 март 1987) — словенечки фудбалер, играч од средниот ред на Марибор.

## Надворешни врски
*Алеш Мертељ на soccerway
*Алеш Мертељ на transfermarkt

Категорија:Словенечки фудбалери
Категорија:Живи луѓе
Категорија:Фудбалери на ФК Марибор
Категорија:Родени во 1987 година
Сашо Китаноски

**Сашо Китаноски**  (,  – на автопатот Скопје - Тетово, , ) бил македонски бранител, резервен поручник во АРМ и учесник во воениот конфликт во Македонија во 2001 година. Загинал на 8 август 2001 на автопатот Скопје - Тетово во масакрот кај Карпалак.

## Животопис
### Живот, војната 2001 и сведоштва

Сашо Китаноски е роден во семејство на просветни работници на 11 ноември 1961 година во Прилеп. Мајка му е подделенски наставник во пензија, а татко му бил професор по ОНО. Токму затоа Сашо завршил факултет за општонародна одбрана. Во новонастанатата ситуација со осамостувањето на Македонија, Сашо немал можност целосно да и се посвети на струката. Се вработил во „Еуроинвест“, додека колективот бил целосен, Подоцна, со расцепкувањето на фирмата, минува во „Еурокомпозит“. Таму, во времето на Мирослав Маркушески, шест години е втор човек. За она што го сторил во период од девет години, сметаат упатените, Сашо требаше да го наследи Маркушески, а не да биде доведен во ситуацција да ја напушта работната организација. Но, така одат работите кога во секој сегмент ќе се вплетка политиката.

Сите оние кои го познавале Сашо говорат со посебен пиетет. Луѓето му биле соседи, се знаеле од работа или од минување, а добивате впечаток дека му биле најблиски. Неговата смрт ја чувствуваат како нешто најлично. Веројатно затоа, неговата сопруга ќе рече: „*Сашо не загина ниту за [[ВМРО ДПМНЕ]], ниту за [[СДСМ]], загина за својата татковина која ја сакаше над се*“.

Сашо беше прекрасен родител и не покажуваше никаква слабост. Тој помагаше на секого кому му требаше помош. Кога на Македонија и се случи војната во 2001 година, Сашо не тргна настрана да си ја гледа својата мака. Не размислуваше ниту за ВМРО ДПМНЕ ниту за СДСМ. Со својата стручност гледаше да помогне толку колку што може и колку ќе биде побарано од него. Китаноски беше командант на одбрана на градот Прилеп. За мобилизацијата не чекаше да му стаса поканата. Сам отиде и си ја зеде. Во гарнизонот, до драгичниот настан кај Карпалак каде што ќе загине, остана три недели. По 18 часа во денот беше таму. И во Тетово не мораше да оди. Обврската му била обука на резервистите и организација на одбраната на градот. Велеше:

Сашо зад себе ја остави сопругата и неговите две деца. Сашо Китаноски посмртно е одликуван со медал за храброст од Претседателот на Р Македонија.

## Поврзано

* Масакр кај Карпалак

## Наводи

Категорија:Прилеп
Категорија:Луѓе од Прилеп
Категорија:Македонски бранители
Нане Наумоски

**Нане Наумоски**  (,  – на автопатот Скопје - Тетово, , ) — македонски бранител, резервен капетан во АРМ и учесник во воениот конфликт во Македонија во 2001 година. Загинал на 8 август 2001 на автопатот Скопје - Тетово во масакрот кај Карпалак.

## Животопис
### Живот, војната 2001 и смрт

Нане Наумоски е роден на 29 јануари 1953 година во Прилеп. Нане бил дипломиран економист. Порано работел во трговија. Во последните седум години од животот бил еден од сопствениците на „Тритекс“ во Прилеп. Фирмата изработува долна облека и, како што велат во неа, добро напредува. Почнала со тројца, а сега има 60 вработени. Идеите на Нане и неговиот брат, сосопственик на фирмата, воделе кон тоа фабриката да се прошири барем уште толку.

Меѓутоа, на 23 јули 2001 година, Нане бил мобилизиран. Како капетан во резерва, тој му бил заменик на Сашо Китаноски во командата за одбрана на градот. Во касарната одел секој ден и учествувал во вежбовните активности на резервистите. Одел и на Криволак, а еднаш, заедно со Сашо Китаноски бил и во Тетово каде воделе смена.

Нане немаше никакви дилеми да се пријави на мобилизацијата која ја бараше тогашната безбедносна состојба во земјата. Имаше силен мотив во себе и посебно патриотско чувство.

Загинува заедно со другите девет војници во масакрот кај Карпалак на 8 август 2001 година. Нане зад себе ја остави сопругата и неговите две деца. Посмртно е одликуван со медал за храброст од Претседателот на Р Македонија.

## Поврзано

* Масакр кај Карпалак

## Наводи

Категорија:Прилеп
Категорија:Луѓе од Прилеп
Категорија:Македонски бранители